《王仲升以五言长律见贻赋此答赠》
明代·胡应麟

尺组长缨奋草莱，清香画戟卧莓苔。北门铿钥归雄镇，东观图书集上才。

叠嶂分青横几簟，双流飞翠入池台。知君未厌从军乐，大纛高牙帝座来。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。